จงเสนอไอเดีย ข้อสรุปสำหรับแนวทางความสำเร็จของ Garena ให้หน่อยได้มั๊ย
การออกแบบโมเดลธุรกิจตั้งแต่เริ่มแรก เป็นสิ่งที่สำคัญที่สุด หากผิดพลาดตั้งแต่ต้นก็แทบจะแก้ไขอะไรไม่ได้เลย จากประวัติการก่อตั้ง Garena เราได้เรียนรู้ว่า เมื่อ Leo เริ่มก่อตั้ง GG นั้น แม้เขาจะมีความฝันที่ยิ่งใหญ่ แต่หากไม่คิดให้รอบคอบแล้วก็ยากที่จะประสบความสำเร็จ ซ้ำร้ายยังเกิดปัญหาตามมาอย่างมากมาย GG เป็นเหมือนครูสอนธุรกิจที่ดีให้กับทั้ง Leo และ Forrest ข้อผิดพลาดทั้งหมดของ GG ถูกนำมาเป็นบทเรียนและแก้ไขใน Garena ซึ่งหากศึกษาลงไปลึก ๆแล้วจะพบว่า แนวทางของ Garena ก็เหมือนกับแนวทางของ Tencent แทบจะกล่าวได้ว่า Garena เป็น Tencent ขนาดย่อส่วนก็ว่าได้ เพราะเป็นธุรกิจที่เติบโตจากฐานผู้เล่นเกมเหมือนกัน แนวทางการหารายได้จากผู้ใช้ก็เหมือนกันคือการขายไอเท็มในเกม และต่อยอดจากเกมไปที่ Payment และ eCommerce ในที่สุด

Tencent มี QQ, Wechat การีน่ามี Garena+
Tencent มี WechatPay,TenPay การีน่ามี AirPay
Tencent มี Paipai, JD.com การีน่ามี Shopee
ด้วยเหตุนี้เองทำให้ Pony Ma ให้ความสนใจกับ Garena เป็นอย่างมาก เพราะ Forrest Li มีแนวคิดที่ใกล้เคียงกับเขามาก และคาดหมายว่า Garena จะต้องเติบโตอย่างรวดเร็วเหมือนกับที่ Tencent กำลังเติบโตเช่นกัน โดยขณะนี้ ทั้ง Tencent และ Garena ต่างก็เตรียมตัวเข้าสู่ตลาดหุ้นอเมริกาแล้ว ซึ่ง Tencent ตั้งเป้าระดมทุนจากการขายหุ้นครั้งนี้ที่ 1 หมื่นล้านดอลล่าร์สหรัฐฯ (หรือราว ๆ กว่า 3 แสนล้านบาท) ในขณะที่ Garena ตั้งเป้าระดมทุนที่ 1 พันล้านดอล์ล่าร์สหรัฐฯ (หรือราว ๆ 3 หมื่นล้านบาท) แม้จะต่างกันถึง 10 เท่า แต่การเติบโตของ Garena เป็นสิ่งที่พิสูจน์ให้เห็นแล้วว่า วงการเกม ที่พัฒนาจนมาเป็น eSport นั้น ไม่ใช่เป็นแค่เด็กเล่นเกมไร้สาระเท่านั้น แต่ในวันนี้ อุตสาหกรรมเกม ได้พัฒนามาไกลและทำเงินได้อย่างมหาศาล โดยปัจจุบัน การีน่า มียอดผู้ใช้รายเดือนถึง 40.1 ล้านคน และมีผู้ใช้รายวัน 12.9 ล้านคน แม้จะเปลี่ยนชื่อ บริษัทเป็น SEA แล้ว แต่ในธุรกิจเกม ยังคงใช้แบรนด์ Garena ต่อไป
ข้อมูลการเงินรายบริษัท,ข่าวเศรษฐกิจและการเงิน